ক্লিনটন প্রশাসন আসার পর এ তালিকাটি ইতিহাস হয়ে যায়। আমার মতো এই তালিকায় ছিলেন – গ্যাব্রিয়েল গার্সিয়া মার্কেজ। ইভস মনতাদ, সিমো সিনোরে, ফোকাল্ট, গ্রাহাম গ্রিনসহ প্রথিতযশা অনেক ব্যক্তির নাম ছিল এতে। ‘যুক্তরাষ্ট্রে অনাকাঙ্ক্ষিত ব্যক্তি’র তালিকায় থেকে আমরা সন্তুষ্টই ছিলাম। ক্লিনটন আসার পর আমরা তালিকা থেকে অবমুক্ত হলাম। এখন ইচ্ছামতো যাওয়া-আসা করতে পারি। এটা এক হাস্যকর স্নায়ুযুদ্ধ পরিস্থিতি। ম্যাককারেন ও ওয়াল্টার দুজনই অত্যন্ত প্রতিক্রিয়াশীল সিনেটর। আর্থার মিলার তাঁর আত্মজীবনীতে লিখেছেন, অযাচিত ব্যক্তির তালিকায় তাঁর নাম ছিল। যুক্তরাষ্ট্র থেকে বাইরে যাওয়ার জন্য ভিসার আবেদন করার পর তাঁর পাসপোর্ট দিতেই অস্বীকার করা হলো। তখন তিনি তাঁর স্ত্রী মেরিলিন মনরোকে নিয়ে সিনেটর ম্যাককারেন এবং সিনেটর ওয়াল্টারের সঙ্গে দেখা করলেন। পরে মেরিলিন মনরোর উপস্থিতির শক্তির জোরে আর্থার মিলার তাঁর পাসপোর্ট ফিরে পান।